b'\n_START_ARTICLE_\nSl\xc4\x83ntsjev brjag\n_START_PARAGRAPH_\nSl\xc4\x83ntsjev brjag (bulgarsk: \xd0\xa1\xd0\xbb\xd1\x8a\xd0\xbd\xd1\x87\xd0\xb5\xd0\xb2 \xd0\xb1\xd1\x80\xd1\x8f\xd0\xb3; engelsk: Sunny Beach) er et turistby i Bulgaria som ligger ved Svartehavet, ca. 4 km fra Neseb\xc4\x83r og omtrent 35 km nord for Burgas. Sl\xc4\x83ntsjev brjag er Bulgarias st\xc3\xb8rste reisem\xc3\xa5l, med over 200 hoteller og 130 restauranter._NEWLINE_Sl\xc4\x83ntsjev brjag ble bygd ut som turiststed p\xc3\xa5 1950-tallet. Stedet har bare en liten lokalbefolkning, men blir i sommerm\xc3\xa5nedene bes\xc3\xb8kt av mange titalls tusen turister._NEWLINE_Sunny Beach, som er navnet Sl\xc4\x83ntsjev brjag markedsf\xc3\xb8res som internasjonalt, er direkte oversatt fra det bulgarske navnet.\n_START_SECTION_\n\xc2\xabBloody Beach\xc2\xbb\n_START_PARAGRAPH_\nI 2007 f\xc3\xb8rte mange tragiske hendelser p\xc3\xa5 feriestedet til at stedet ble kalt \xc2\xabBloody Beach\xc2\xbb i skandinaviske medier. Saken ble aktuell etter at en svensk turist ble drept, en dansk ungdom d\xc3\xb8de og en nederlender druknet. I august 2007 ble situasjonen s\xc3\xa5 alvorlig at norske myndigheter sendte sin ambassad\xc3\xb8r i Bulgaria til m\xc3\xb8te med de bulgarske, for \xc3\xa5 diskutere kriminaliteten som forekommer i Sl\xc4\x83ntsjev brjag._NEWLINE_Ryktet som \xc2\xabBloody Beach\xc2\xbb har med tiden blitt fjernet, og stedet er ogs\xc3\xa5 kjent for \xc3\xa5 v\xc3\xa6re et velegnet familiested.'